Tehtävä 1:  
  
**Ajallinen jatkuvuus**  
  
Kuvataan kohtaus, jossa yksi tapahtuma esitetään yhdessä tilassa kolmella otoksella muodossa:  
1. otos: yleiskuva  
2. otos: lähikuva  
3. otos: yleiskuva  
  
Työvaiheet:  
1. Suunnittele yksinkertainen tilanne kuvattavaksi tai kuvaa jokin todellinen tilanne.  
2. Aseta iPad sopivalle alustalle.  
3. Valitse kuvakooksi yleiskuva tai kokokuva ja kuvakulmaksi neutraali silmäntaso.  
4. iPadia ei saa liikuttaa kuvaamisen aikana.  
5. Tallenna tapahtumaa noin 15-20 sekuntia  
6. Pysäytä tallennus ja siirrä kameraa lähemmäs kohdetta zoomaamalla tai siirrä iPadia lähemmäs kohdetta. Rajaa kohde poimimalla lähikuvaan jokin asia tilanteesta.  
7. Käynnistä tallennus uudelleen ja kuvaa noin 10 sekuntia.  
8. Pysäytä tallennus ja siirrä iPad alkuperäiseen paikkaan. Käynnistä tallennus ja kuvaa 15-20 sekuntia.  
9. Kokonaiskesto noin 45 sekuntia.  
  
  
​​  
  
Tehtävä 2:  
  
**Looginen jatkuvuus**Kuvataan kohtaus, joka koostuu kahdesta eri tilassa kuvatusta otoksesta, joiden välillä on looginen jatkuvuus. Kohtaus kuvataan kolmella otoksella, joista ensimmäinen ja viimeinen kuvaavat samaa asiaa tai ovat samassa paikassa.  
  
Esimerkki: 1. otos: koulu ulkoa, 2. otos: koulu sisällä, 3. otos: koulu ulkoa.  
Elokuvan kesto 45 – 60 sekuntia.  
  
  
  
​​  
  
  
Tehtävä 3:  
  
**Kuleshovin testi**Kuleshovin testi tai efekti on venäläisen Lev Kulešovin 1900-luvun alussa esittelemä tekniikka, jonka mukaan kahdella peräkkäisellä kuvalla saadaan tehokkaampi vaikutus kuin yksittäisellä kuvalla.   
  
Jos siis kuvataan neutraali kasvokuva tai video ja lisätään sen perään kuvia tai videoita eri tilanteista, on katsojan tulkinta alkuperäisestä kuvasta aina erilainen.   
  
​​  
  
1. Kuvaa iPadilla opettajan näyttämien videoiden hengessä kuvia tai videoita neutraaleista kasvoista tai henkilöstä.   
2. Kuvaa sen jälkeen kolme erilaista tilannetta. Yritä löytää tunnelmaltaan erilaisia kuvauskohteita.   
3. Editoi sen jälkeen video, jossa on kolme eri tilannetta peräkkäin. Numeroi ne 1-3.   
Alussa aina neutraali kasvokuva, sitten eri tilanne ja lopussa taas neutraali kasvokuva. Voit myös vuorotella niitä.   
4. Katselun yhteydessä keskustellaan kuvien muodostamista merkityksistä ja vaikutuksista neutraaliin kasvokuvaan.